cyanic-selkie/wikianc huggingface dataset:
Χασάν Αλί Kαΐρ
Πρώιμη καριέρα
Αποχώρησε από το NRC έπειτα από μία αιματηρή επίθεση στην Κένυα με έναν νεκρό και αρκετούς τραυματίες. Στη συνέχεια από τις ΜΚΟ μεταπήδησε στον δημόσιο τομέα το 2013 και ανέλαβε σημαίνουσα θέση στην εταιρεία πετρελαίου και φυσικού αερίου SOMA. To 2017 αποχώρησε από την εταιρεία, καθώς διορίστηκε πρωθυπουργός.
Πρωθυπουργός
Στις 23 Φεβρουαρίου 2017, ο πρόεδρος Μοχάμεντ ανακοίνωσε στο Twitter τον διορισμό του Καΐρ ως πρωθυπουργού. Ο διορισμός του εγκρίθηκε από το κοινοβούλιο με συντριπτική πλειοψηφία, με 231 ψήφους υπέρ.
Παραπομπές
Κατηγορία:Πρωθυπουργοί της Σομαλίας
Πρωτάθλημα πετοσφαίρισης Α' εθνικής κατηγορίας ανδρών 1986-1987
Το πρωτάθλημα Ελλάδας πετοσφαίρισης ανδρών 1986-1987, είχε τρεις πρωταγωνιστές, τον Ολυμπιακό, τον Παναθηναϊκό και τον Άρη. Στις μεταξύ τους μάχες κρίθηκε το πρωτάθλημα, καθώς δεν έχασαν από καμία από τις υπόλοιπες εννέα ομάδες του πρωταθλήματος. Την προτελευταία αγωνιστική, ο Παναθηναϊκός κατάφερε να πάρει μεγάλη νίκη μέσα στη Θεσσαλονίκη με 3-2 επί του Άρη, και διατηρήθηκε στην κορυφή ισόβαθμος με τον Ολυμπιακό. Την τελευταία αγωνιστική, σε έναν άτυπο τελικό, ο Παναθηναϊκός υποδέχτηκε τον Ολυμπιακό με τον νικήτη να παίρνει το πρωτάθλημα. Παρά το πλεονέκτημα της έδρας για τον Παναθηναϊκό, ο Ολυμπιακός επικράτησε με 1-3 (12-15, 13-15, 15-5, 10-15) μέσα στη Λεωφόρο και κατέκτησε το 10ο πρωτάθλημα στην ιστορία του.
Τελική βαθμολογία
Βαθ=Βαθμοί, Αγ=Αγώνες, Ν=Νίκες, Η=Ήττες
Βαθμολογικό σύστημα: 2 βαθμοί για νίκη, 1 βαθμός για ήττα.
Πηγές
Κατηγορία:Α εθνική κατηγορία πετοσφαίρισης ανδρών Κατηγορία:Πετοσφαίριση το 1986 Κατηγορία:Πετοσφαίριση το 1987
Ελαστογραφία
Η ελαστογραφία βασίζεται στην υπόθεση ότι οι κακοήθεις ιστοί είναι σκληρότεροι από τους καλοήθεις ή φυσιολογικούς. Η εφαρμογή της ελαστογραφίας είναι πιο αποτελεσματική για τα επιφανειακά όργανα, όπως είναι ο θυρεοειδής, ο μαστός, ο όρχις και το μυοσκελετικό σύστημα. Η σωστή αξιολόγηση της ελαστογραφικής απεικόνισης απαιτεί πολύ καλή εκπαίδευση στην υπερηχογραφία και καλές γνώσεις στην ανατομία και τις διάφορες παθολογίες της εξεταζόμενης περιοχής.
Κατηγορία:Ιατρική τεχνολογία
Μεσοχώρι Φθιώτιδας
Ο οικισμός Μεσοχώρι  ή Μεσοχώρι Υπάτης (πρώην Λιάσκοβο ) είναι κτισμένος στους ΒΔ πρόποδες της οροσειράς της Οίτης (υψόμετρο 640 μ.) του νομού Φθιώτιδας. Διοικητικά ανήκει στη Δημοτική Ενότητα Υπάτης του Δήμου Λαμιέων και κατά την απογραφή του 2011 είχε 80 κατοίκους.
Το χωριό υπέστη καταστροφές και εκτελέσεις από τους Γερμανούς κατακτητές, κυρίως γιατί ήταν κρησφύγετο Ελλήνων αντιστασιακών, ενώ οι συμπλοκές συνεχίστηκαν και μετά την απελευθέρωση, αφού το ανάγλυφο του γύρω τοπίου, ευνοούσε για πόλεμο ανταρτών. Κατά την διάρκεια της τριπλής κατοχής, αντιστασιακές ομάδες αλλά κυρίως ο Ε.Λ.Α.Σ., με τον αρχηγό των ανταρτών, καπετάνιο Άρη Βελουχιώτη, είχαν το «Λιάσκοβο» και την γύρω περιοχή ως ορμητήριο για το έργο τους.
Σήμερα, στο χωρίο παραμένουν ελάχιστοι μόνιμοι κάτοικοι, κατά κύριο λόγο ηλικιωμένοι, συνταξιούχοι που επανήλθαν στον τόπο που μεγάλωσαν αλλά και ντόπιοι, που ασχολούνται με την κτηνοτροφία και την γεωργία και άλλες αγροτικές εργασίες.
Σημείωση
Στη Φθιώτιδα και την περιοχή της Μακρακώμης υπάρχει ο οικισμός Παππάς που μέχρι το 1987 ονομαζόταν Μεσοχώρι.
Παραπομπές
Κατηγορία:Χωριά του νομού Φθιώτιδας Κατηγορία:Δήμος Λαμιέων
Δημώνασσα
Το όνομα Δημώνασσα μπορεί να αναφέρεται σε ένα από τα παρακάτω μυθολογικά πρόσωπα:
Κατηγορία:Αποσαφηνίσεις ονομάτων
Εθνόσημο της Δομινικανής Δημοκρατίας
right|180px|thumb|Το εθνόσημο της Δομινικανής Δημοκρατίας. Το εθνόσημο της Δομινικανής Δημοκρατίας περιλαμβάνει επιπλέον έναν θυρεό που αποτελείται από ένα κλαδί δάφνης (στα αριστερά) και ένα φύλλο φοίνικα (στα δεξιά) και ο οποίος βρίσκεται στο κέντρο του σταυρού. Πάνω από το θυρεό, μια γαλάζια κορδέλα δείχνει το εθνικό σύνθημα: Dios, Patria, Libertad (Θεός, Πατρίδα, Ελευθερία). Κάτω από το θυρεό, οι λέξεις República Dominicana είναι γραμμένες σε κόκκινη κορδέλα (αυτή απεικονίζεται σε νεότερες εκδόσεις της σημαίας) στο κέντρο του θυρεού, στις άκρες του οποίου βρίσκονται τρία ακόντια (δύο εκ των οποίων στηρίζουν πανό της Δομινικανής Δημοκρατίας). Σε κάθε πλευρά υπάρχει μια Βίβλος με ένα μικρό σταυρό πάνω από αυτήν, η οποία είναι ανοικτή - κατά τη γενική πίστη- στο Κατά Ιωάννη Ευαγγέλιο, 8:32, όπου αναγράφεται Y la verdad nos hará libre (Η αλήθεια ελευθερώση ημάς).
Το εθνόσημο εμφανίζεται στο κέντρο της κρατικής σημαίας της Δομινικανής Δημοκρατίας.
Εξωτερικοί σύνδεσμοι
Δομινικανή Κατηγορία:Εθνικά σύμβολα της Δομινικανής Δημοκρατίας
Αναφωτία
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Χρήστος Διαμαντής
Ο Χρήστος Διαμαντής (Πτολεμαΐδα, 12 Μαΐου 1987 - Λάρισα, 27 Δεκεμβρίου 2021) ήταν συνθέτης, τραγουδοποιός και ποιητής. Υπήρξε μέλος της συντακτικής ομάδας του λογοτεχνικού περιοδικού Θράκα που στοχεύει στην προώθηση λογοτεχνικών έργων και πολιτιστικών δραστηριοτήτων. Επίσης, υπήρξε συντάκτης της Περιοδικής Επιθεώρησης για τον Λόγο και την Τέχνη στη Λίμνη Πλαστήρα , μέλος της οργανωτικής επιτροπής του "Πανθεσσαλικού Φεστιβάλ Ποίησης αλλά και της Συνάντησης ποιητών στη Λίμνη Πλαστήρα .
Βιογραφία
Έζησε στη Θεσσαλονίκη, την Αθήνα και το Διδυμότειχο αλλά και στην Καρδίτσα, η οποία ήταν και ο τόπος καταγωγής του. Σπούδασε Μουσική Επιστήμη και Τέχνη (Πανεπιστήμιο Μακεδονίας) με κατεύθυνση στην Ευρωπαϊκή (Κλασική) Μουσική και ειδίκευση στις Εφαρμοσμένες Μουσικές Σπουδές. Ακόμη, σπούδασε κλασική κιθάρα (Δημοτικό Ωδείο Καρδίτσας) αλλά και Ακουστικό σχεδιασμό και Πολυμέσα (μεταπτυχιακό δίπλωμα Ε.Α.Π.). Εργάστηκε ως δάσκαλος κιθάρας στον ιδιωτικό τομέα και ως καθηγητής μουσικής σε δημόσια σχολεία της Πρωτοβάθμιας και της Δευτεροβάθμιας Εκπαίδευσης. Απεβίωσε στις 27 Δεκεμβρίου 2021 ύστερα από βαριά αναπνευστική και πολυοργανική ανεπάρκεια λόγω COVID-19. Με τη σύζυγό του Αφροδίτη Σερέτη απέκτησαν το 2020 την κόρη τους Μαργαρίτα.
Μουσικό έργο
Συνέθεσε συμφωνικά μουσικά έργα και μελοποίησε έργα ποιητών - κυρίως συγχρόνων του. Επίσης, έγραψε μουσική για θεατρικές παραστάσεις , έκανε διασκευές και επιδόθηκε σε avant-garde μουσικούς πειραματισμούς. Αίσθηση προκάλεσε το τραγούδι του "Για την Βαγγελίτσα Κ." , που αναφέρεται στην εκτελεσθείσα το 1947 δασκάλα και αγωνίστρια της Αντίστασης Βαγγελίτσα Κουσιάντζα.
Παραπομπές
Κατηγορία:Έλληνες συνθέτες Κατηγορία:Έλληνες ποιητές
Δημώνασσα του Θέρσανδρου
Η σύζυγος του Θέρσανδρου Δημώνασσα ήταν κόρη του Αμφιαράου και της Εριφύλης, ενώ υπήρξε η μητέρα του Τισαμενού, όπως αναφέρει ο Παυσανίας (Γ 15, 8 και Θ 5, 15). Η μορφή της Δημώνασσας είχε λαξευθεί επάνω στη Λάρνακα του Κυψέλου, στην Ολυμπία, όπου απεικονιζόταν ως μικρό κορίτσι.
Πηγές
Δημωνασσσα του Θερσανδρου
Μεγάλη Βρύση Ηρακλείου
Η Μεγάλη Βρύση είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Είναι κτισμένο σε υψόμετρο 620 μέτρων, με αμφιθεατρική θέα, 3 χιλιόμετρα ανατολικά της Αγίας Βαρβάρας. Ανήκει στην επαρχία Μονοφατσίου. Απέχει από το Ηράκλειο 31,2 χιλιόμετρα. Οι κάτοικοι ασχολούνται με την ελαιοκομία και με την αμπελοκαλλιέργεια, όπως επίσης με την κτηνοτροφία και με την ορνιθοτροφία. Από τη Μεγάλη Βρύση κατάγεται ο Πανανός Θεοδουλάκης, που ίδρυσε το Πανάνειο Νοσοκομείο στο Ηράκλειο το 1895. Στη Μάχη της Κρήτης πήραν μέρος πολλοί κάτοικοι του χωρίου με επικεφαλής τον Ιωάννη Μπαντουβά.
Στο χωριό βρίσκεται αιολικό πάρκο, το οποίο παράγει ρεύμα ισχύος 5 ΜW. Λειτουργούν νηπιαγωγείο και Δημοτικό Σχολείο. Στην κοινότητα της Μεγάλης Βρύσης ανήκει οι οικισμοί Πρεβελιανά και Βορρός που σήμερα είναι ακατοίκητος. Στην περιοχή αυτή έγινε η εκπαίδευση των ανδρών της Ά ΕΟΚΑ το 1950. Παλαιότερες οικογένειες είναι οι Τζαγκαράκηδες, οι Αρβανιτάκηδες, οι Δεσδενάκηδες, οι Αντωνακάκηδες, οι Αθανασάκηδες, οι Δασκαλάκηδες, οι Παπαδάκηδες, οι Κουμιανάκηδες, οι Αναγνωστάκηδες και οι Δουλγεράκηδες.
Ιστορικά στοιχεία
Το χωριό οφείλει την ονομασία του στη βρύση που βρίσκεται στο κέντρο του, η οποία άλλοτε ήταν πράγματι μεγάλη και παρείχε άφθονο νερό. Αναφέρεται στην επαρχία Μονοφατσίου κατά τις ενετικές απογραφές του 1577 (αναφέρεται ως Megalivrissi metochio), από τον Καστροφύλακα το 1583 με 71 κατοίκους, όπου αναφέρεται ως Megali Vrissi, και από τον Φραντσέσκο Μπαζιλικάτα το 1630. Επίσης, αναφέρεται και στην τούρκικη απογραφή του 1671 με 47 χαράτσα, ενώ με βάση την αιγυπτιακή απογραφή του 1834 αριθμούσε 27 οικογένειες (25 χριστιανικές και 2 τουρκικές). Το 1881 και το 1900 αποτελεί έδρα ομώνυμου Δήμου με 239 κατοίκους (227 Χριστιανούς και 12 Τούρκους) και με 307 άτομα αντίστοιχα. Ενας απο τους δημάρχους που είχε διατελέσει την περίοδο της ένωσης της Κρήτης με την Ελλάδα όπου είχε δικαίωμα ψήφου στην Κρητική Πολιτεια ηταν ο Δουλγεράκης ο Αντώνης (βλ.: Πατρίς Κρητική Πολιτεία σελ 59). Από το 1928 ως το 1998, οπότε εντάχθηκε στο Δήμο Αγίας Βαρβάρας, αποτέλεσε κοινότητα. Στις προαναφερθείσες απογραφές από το 1834 και μετά αναφέρονται και τα Πρεβελιανά. Στην απογραφή του 1834 τα βρίσκουμε Περβελιανά, κάτι που διορθώνει ο Χουρμούζης Βυζάντιος, το 1842, οπότε τα αναφέρει με το σημερινό όνομα. Το όνομα του μικρού οικισμού προέρχεται από το επίθετο των πρώτων οικιστών του, που ήταν Πρέβελης.
Μάχη Αγίου Κωνσταντίνου
Στην είσοδο του χωριού δεσπόζει καθεδρικός ναός βασιλικού ρυθμού κτίσμα του 17ου αιώνα. Στο χώρο γύρω απο την εκκλησία στα χρόνια της τουρκοκρατίας σε μάχη με τους Τούρκους σφαγιάστηκαν 20 εθελοντές ανώνυμοι οι οποίοι ήρθαν στην Κρήτη απο την υπόλοιπη Ελλάδα για να βοηθήσουν την κρητική επανάσταση, όπου και τάφηκαν στο χώρο αυτό. Στη μάχη αυτή ξεχώρισε ο καπετάνιος του χωριού Ζαχαριουδάκης Κωνσταντίνος του Νικολάου, που είχε παρει την καπετανιά κληρονομιά απο τον πατέρα του, εκεί σκότωσε εναν Λιάπη. Η δράση του ήταν γνωστή σε ολη τη Μεσαρά κατα των Τούρκων και κηδεύτηκε με δημόσια δαπάνη. Χαρακτηριστικά ειναι τα παρακατω αποσπάσματα απο το βιβλίο "Μιχαήλ Κόρακας" του Αναγνώστη Χ. Ζαχαριάδη, συμπολεμιστή και συμπολίτη του καπετάν Κόρακα:
''... Με το μεγάλο τρέξιμο επήγαν οι αγάδες στην εκκλησία μπήκανε είκοσι βελοντάδες...οι δυστυχείς τρομάξανε δεν ειχαν τι γεννούνε εμπήκανε στην εκκλησία γιατι τους κυνηγούνε... πιαστήκανε στο πόλεμο Τούρκοι και θελονταδες κι ο Κόρακας επιαστηκε τοτε με τσ'αγαδες.... Ο Ζαχαριας επροφθασε που έσφαζαν ενα Λιάπη με τη μαχαίρα σκότωσε εκείνο τον αράπη...του πήρε τη φοράδα του κι ο Κόρακας μια μαύρη κι ο Ρωμανός σκότωσε 'να Τούρκο παλικάρι...που ησανε στην εκκλησία τους είχαν' ποκλεισμένους οι Τούρκοι ησανε εκεί σα τσι δαιμονισμένους...εκει τους τελειώσανε αυτούς τους θελοντάδες σ'αυτους εξεθυμανανε οι Κρητικοί αγάδες....πισθοχωρεί ο Κόρακας 'που τη μεγάλη Βρύση γιατί δεν είχε δύναμη Τούρκους να πολεμήσει....ο Κόρακας πισθοχωρεί 'που την αγίαν Άνναν τα μπαϊράκια τω Τούρκων χαρά μεγάλη καναν.....στο Καψοσκότι πέσανε μέσα σ'ενα χαντάκι εκει τους κρεοκόψανε μαζί μ'ενα αγαδάκι....''
Μεγαλης σημασίας προσωπικότητα για τη αντίσταση κατα των γερμανων ηταν ο Δημόκριτος Δημοκρίτου Αρβανιτάκης ο οποίος πλήρωσε με την ίδια του τη ζωή τον αγώνα για τη λευτεριά η προτομή του δεσπόζει στην στρατολογία Ηρακλείου. Ήταν μόλις 20 χρονών όταν μπήκε στην αντάρτικη ομάδα του Μπαντουβομανώλη στον Ομαλό. Όντας γερό παλικάρι και έξυπνο φημιζόταν για τη ταχύτητά του γι' αυτό το λόγο αποτελούσε τον αγγελιοφόρο των ανταρτών. Τη μέρα που δολοφονήθηκε βάναυσα από τους γερμανούς μετέφερε πολύτιμα εγγραφα με τον Κατσιφάρη απο την Αγία Βαρβάρα προς τον Ομαλό. Μετά απο μεγάλη ταλαιπωρία έκατσαν να ξαποστάσουν στο μητατο του Κεντριστάκη στο χωριό Συμη όπου εκεί προδωμένοι απο ντόπιους οι Γερμανοί περικυκλωσαν το μητάτο. Τον Κατσιφάρη τον αιχμαλώτισαν ενω ο Δημόκριτος προσπάθησε να γλιτώσει. Εκεί τον θέρισαν με τα ταχυβόλα. Με όση δύναμη του είχε απομείνει κατάφερε να συρθεί σε ένα ποτάμι και να "φάει" τα έγγραφα για μην τα βρούνε οι Γερμανοί. Έτσι ο Δημόκριτος του Δημόκριτου Αρβανιτάκης ξεψύχισε 20 χρόνια μετά τον θάνατο του πατέρα του (Δημοκριτου του Ζαχαρία Αρβανιτάκη) που είχε σκοτωθεί απο τους Τουρκους στη Μικρά Ασία και γι' αυτό το λόγο έφερε το όνομα του πατέρα του προς τιμήν του. Έτσι πατέρας και γιός με το ίδιο όνομα έπεσαν για τη λεφτεριά της Ελλάδας.
Εκκλησίες
Η εκκλησία της Παναγίας της Αλμυρής κτίστηκε τους πρώτους Χριστιανικούς χρόνους κατά τον ερχομό στην Κρήτη του Αποστόλου Παύλου. Όταν βρέθηκε ναυαγός στα νότια παράλια της Κρήτης, άρχισε να διδάσκει τον Χριστιανισμό και είχε ως τόπο διαμονής και κεντρικό σημείο διδασκαλίας του τον χώρο που είναι χτισμένη η εκκλησία. Η διαμονή του και όλη η παρουσία του προκάλεσε την οργή του άρχοντα της Φαιστού, ο οποίος στέλνοντας τον γιο του κι επειδή ήθελε να απαλλαγεί από αυτόν του έθεσε όρο να χτυπήσει το ραβδί του και να βγει αλμυρό νερό. Έτσι κι έγινε, ο απόστολο Παύλος χτύπησε με το ραβδί του και βγήκε αλμυρό νερό. Τότε ο γιος του άρχοντα συγκλονισμένος από το συμβάν όπως και οι περίοικοι έζησε το υπόλοιπο της ζωής του σε μια σπηλιά ως ασκητής στο σημερινό εκκλησάκι της Αγίας Παρασκευής. Γύρω από την αλμυρή πηγή ο άρχοντας έκτισε την εκκλησία. Στην πηγή σήμερα βρίσκεται ένα πηγάδι, όπου κατά την διάρκεια της θείας λειτουργίας την ημέρα την Αναλήψεως, ημέρα που γιορτάζει η ιερά αυτή μονή, εμφανίζεται αγίασμα.
Μια άλλη εκκλησία, βυζαντινή, είναι της Αγίας Αναστασίας. Λέγεται ότι σε κάποιο σημείο της εκκλησίας έτρεχε αγιασμένο νερό, που όπως λέγεται όταν περνούσαν οι Τούρκοι σταματούσε να τρέχει. Επίσης υπάρχει η εκκλησία των Αγίων Δέκα Λέγεται ότι μια γυναίκα, είδε στο όνειρο της την ακριβή θέση που κτίστηκε η εκκλησία. Όταν άρχισαν να σκάβουν βρήκαν δυο τάφους Αγίων. Ο καθεδρικός ναός της Μεγάλης Βρύσης είναι η πιο παλιά εκκλησία του Αγίου Κωνσταντίνου, που λέγεται ότι όποιος κλέφτης περνούσε από εκεί ακινητοποιούνταν μέχρι το πρωί, που τον έβλεπε ο κόσμος.
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους οικισμούς Πρεβελιανά και Βορρός αποτελούν την κοινότητα Μεγάλης Βρύσης που υπάγεται στη δημοτική ενότητα Αγίας Βαρβάρας του Δήμου Γόρτυνας και σύμφωνα την απογραφή του 2011 έχει πληθυσμό 624 κατοίκους.
Εξωτερικοί σύνδεσμοι
Κατηγορία:Δήμος Γόρτυνας Κατηγορία:Δήμος Αγίας Βαρβάρας Ηρακλείου Μεγαλη
Τζόρτζε Πρότιτς
Ο Τζόρτζε Πρότιτς (σερβικά: Ђорђе Протић), (Bela Crkva 1793 - Βελιγράδι 7 Δεκεμβρίου 1857). Ήταν σέρβος πολιτικός όπου διετέλεσε εκπρόσωπος του πρίγκιπα, σημερινός πρωθυπουργός, σε μια εποχή που η Σερβία ήταν μια αυτόνομη ηγεμονία εντός της Οθωμανικής Αυτοκρατορίας.
Στο πλαίσιο της βασιλείας του πρίγκιπα Μίλος Ομπρένοβιτς ο Πρότιτς εργάστηκε σαν νομικός έως το 1829.
Το 1835, πέρασε μερικούς μήνες σαν μέλος του Διοικητικού Συμβουλίου και έπειτα του προέδρου του δικαστηρίου του Βελιγραδίου.
Από τις 15 Μαΐου 1840 έως τις 7 Σεπτεμβρίου 1842 ήταν ο εκπρόσωπος του πρίγκιπα Μιχαήλ, το ισοδύναμο σήμερα ενός πρωθυπουργού.
Το 1842 όμως ο πρίγκιπας Μιχαήλ ανατράπηκε από μια εξέγερση με επικεφαλής τον Τομά Βούσιτς Πέρισιτς, ηγέτη των «υπερασπιστών του συντάγματος». Εξαιτίας αυτής της εξέγερσης η οικογένεια Καραγιώργεβιτς ήρθε στην εξουσία στο πρόσωπο του πρίγκιπα Αλέξανδρου. Πιστός στον Ομπρένοβιτς ο Πρότιτς εγκατάλειψε τη Σερβία. Έζησε στην εξορία από το 1842 στο 1857 που επέστρεψε στη Σερβία.
Σημαία του Ελ Σαλβαδόρ
Η σημαία του Ελ Σαλβαδόρ βασίζεται στη σημαία των Ηνωμένων Επαρχιών της Κεντρικής Αμερικής και υιοθετήθηκε αρχικά το 1822, εγκαταλείφθηκε το 1865, επανήλθε στις 17 Μάη του 1912 και εν τέλει υιοθετήθηκε οριστικά στις 27 Σεπτεμβρίου 1972.
Λιμός της Φινλανδίας 1866–1868
thumb|right|250px|Ξυλογραφία Σουηδικής εφημερίδας του 1867 Ο λιμός του 1866-68 που ξέσπασε στη Φινλανδία και βόρεια Σουηδία αφάνισε 15% - 20% του πληθυσμού, ή περ. 270.000 κατοίκους μέσα σε διάστημα τριών ετών.
Σημαία του Ελ Σαλβαδόρ
Η χώρα έχει Σύνταγμα από τις 20 Δεκεμβρίου 1983.
Λιμός της Φινλανδίας 1866–1868
Οι καιρικές συνθήκες πριν από το λιμό
Οι αντίξοες καιρικές συνθήκες κατέστρεφαν τη σοδιά κάθε χρόνο από τις αρχές του 1860. Το 1862 μεγάλο μέρος της χώρας έχασε όλη τη παραγωγή. Το καλοκαίρι του 1866 ήταν τόσο βροχερό, που τα σπαρτά και οι πατάτες σάπισαν στα χωράφια. Όταν τελείωσαν τα αποθέματα, χιλιάδες κόσμος άρχισε να ζητιανεύει από τη πείνα. Ο χειμώνας που ακολούθησε ήταν ιδιαίτερα δριμύς, και η άνοιξη άργησε να έρθει. Στο Ελσίνκι έκανε τόσο κρύο που η μέση θερμοκρασία το Μάιο του 1867 δεν έφτασε καν τους δύο βαθμούς, που κανονικά έπρεπε να είναι δέκα βαθμούς ψηλότερη το ελάχιστο. Οι ποταμοί και οι λίμνες ήταν παγωμένοι μέχρι τον Ιούνιο, ενώ αμέσως μετά επέστρεψε ο χειμώνας, με θερμοκρασίες υπό το μηδέν. Την άνοιξη του 1867 οι άνθρωποι άρχισαν να πεθαίνουν από τη πείνα. Η κυβέρνηση ήταν απροετοίμαστη, και δεν διέθεσε χρήματα για την εισαγωγή τροφίμων. Όταν συνειδητοποίησαν την κατάσταση ήταν πλέον αργά.
Σημαία του Ελ Σαλβαδόρ
Εξωτερικοί σύνδεσμοι
Ελ Σαλβαδόρ Κατηγορία:Εθνικά σύμβολα του Ελ Σαλβαδόρ
Λιμός της Φινλανδίας 1866–1868
Μετά το λιμό
Οι καιρικές συνθήκες επανήλθαν στο κανονικό το 1868 και οι σοδειές έγιναν πάλι. Η οικονομία της Φινλανδίας φιλελευθεροποιήθηκε και η ποιότητα ζωής βελτιώθηκε. Πολλοί όμως μετανάστευσαν στην Αμερική για να βρουν την τύχη τους.
Πορτογαλικές προεδρικές εκλογές 2016
Προεδρικές εκλογές διεξήχθησαν στις 24 Ιανουαρίου 2016. Στις εκλογές αναδείχθηκε ο διάδοχος του Ανίμπαλ Καβάκο Σίλβα, ο οποίος με βάση το σύνταγμα δεν είχε δικαίωμα να διεκδικήσει και 3η θητεία.
Ο υποψήφιος Μαρσέλο Ρεμπέλο ντε Σόουζα, υποστηριζόμενος από το PSD, το CDS-PP και το PPM κέρδισε τις εκλογές από τον πρώτο γύρο με ποσοστό 52% των ψήφων. Η υποψήφια του Αριστερού Μπλοκ, Μαρίζα Ντίας, έλαβε ποσοστό 10%.
Η συμμετοχή ήταν μεγαλύτερη από το 2011, ωστόσο η συμμετοχή ήταν πολύ χαμηλή, καθώς μόλις το 48,66% του εκλογικού σώματος προσήλθαν στις κάλπες.
Αποτελέσματα
Πρόεδρος, 24 Ιανουαρίου 2016 !style="background-color:#E9E9E9" align=left colspan="2" rowspan="2"|Υποψήφιοι !style="background-color:#E9E9E9" align=left rowspan="2"|Κόμματα στα οποία πρόσκεινται !style="background-color:#E9E9E9" align=right colspan="2"|Πρώτος γύρος !style="background-color:#E9E9E9" align=right|Ψήφοι !style="background-color:#E9E9E9" align=right|%
Εξωτερικοί σύνδεσμοι
2016
Αλαμινός
Η Αλαμινός είναι κοινότητα της επαρχίας Λάρνακας στην Κύπρο.
Ιστορία - Ονομασία
Η Αλαμινός ήταν μεσαιωνικό φέουδο. Το 1463 παραχωρήθηκε στον ευγενή Ιωάννη Λορεντάνο. Μετά την κατάκτηση της Κύπρου από τους Οθωμανούς την περίοδο 1570-1571, στο χωριό εγκαταστάθηκαν Τούρκοι.
Σύμφωνα με μια εκδοχή η κόρη ενός ευγενή που ονομαζόταν Μινιώ εξαφανίστηκε από το χωριό και όλοι οι κάτοικοι την έψαχναν φωνάζοντας Έλα Μινιώ, Έλα Μινιώ και έτσι το χωριό πήρε το όνομα Αλαμινός.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας γνώρισε αρκετές αυξομειώσεις. Πριν την τουρκική εισβολή του 1974, η Αλαμινός ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Από το 1881 που υπάρχουν καταγεγραμμένα στοιχεία, έως το 1973 ο πληθυσμός Ελληνοκυπρίων και Τουρκοκυπρίων ήταν περίπου ο ίδιος.
Στις 20 Ιουλίου 1974, κατά την τουρκική εισβολή, η Εθνική Φρουρά επιτέθηκε στο χωριό ως αντίδραση στην τουρκική στρατιωτική επίθεση. Δόθηκε μάχη μεταξύ των Ελληνοκυπρίων και Τουρκοκυπρίων με αποτέλεσμα τον θάνατο πέντε Ελληνοκυπρίων και οκτώ Τουρκοκυπρίων. Στις 21 Ιουλίου 1974, οι Τουρκοκύπριοι μαχητές παραδόθηκαν. Δεκατρείς από αυτούς μεταφέρθηκαν στο κέντρο του χωριού και εκτελέστηκαν.
Εν τω μεταξύ, το μεγαλύτερο μέρος του άμαχου πληθυσμού των Τουρκοκυπρίων της Αλαμινού αναζήτησε καταφύγιο στην Κοφίνου. Οι άντρες σε ηλικία μάχης μεταφέρθηκαν σε στρατόπεδο που είχε ανεγερθεί δίπλα στο χωριό. Πολλές οικογένειες κατόρθωσαν να μετακινούν στο βόρειο τμήμα της Κύπρου μέσω λόφων και πεδιάδων, συνήθως τις βραδινές ώρες. Οι υπόλοιπες οικογένειες που βρίσκονταν στην Κοφίνου μεταφέρθηκαν τον Δεκέμβριο του 1974, μαζί με τους Τουρκοκύπριους κάτοικους της Κοφίνου, στο βόρεια τμήμα της Κύπρου. Η πλειοψηφία των Τουρκοκύπριων κατοίκων της Αλαμινού εγκαταστάθηκαν στην Κυθρέα. Στην Αλαμινό παρέμειναν οι Ελληνοκύπριοι κάτοικοι της. Επιπλέον, εγκαταστάθηκαν και λίγοι Ελληνοκύπριοι πρόσφυγες στην πρώην τουρκοκυπριακή γειτονιά της κοινότητας.
Τις τελευταίες δεκαετίες η κοινότητα παρουσιάζει πληθυσμιακή αύξηση. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας
Βαβατσινιά
Η Βαβατσινιά είναι κοινότητα της επαρχίας Λάρνακας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Πηγές
Κατηγορία:Κοινότητες της Επαρχίας Λάρνακας
2ο Δημοτικό Διαμέρισμα Παρισιού
Το 2ο δημοτικό διαμέρισμα του Παρισιού (γαλλικά: Le 2e arrondissement de Paris) είναι ένα από τα 20 διαμερίσματα της πρωτεύουσας της Γαλλίας. Βρίσκεται στη δεξιά όχθη του ποταμού Σηκουάνα. Είναι επίσης γνωστό με την ονομασία «διαμέρισμα του Χρηματιστηρίου», αν και αυτή η ονομασία αυτή σπάνια χρησιμοποιείται στην καθημερινή ζωή.
Το 2ο διαμέρισμα, μαζί με τα παρακείμενα 8ο και 9ο διαμέρισμα, φιλοξενεί μια σημαντική επιχειρηματική περιοχή, με επίκεντρο την περιοχή της Παρισινής Όπερας, όπου βρίσκεται η πιο πυκνή συγκέντρωση επιχειρηματικών δραστηριοτήτων της πόλης. Το διαμέρισμα περιλαμβάνει το παλαιό κτήριο του Χρηματιστηρίου του Παρισιού και πολλά κεντρικά γραφεία τραπεζών, καθώς και μια περιοχή, γνωστή ως Σαντιέ, όπου παραδοσιακά άνθιζε το εμπόριο υφασμάτων και στην οποία σήμερα έχουν την έδρα τους πολλές μικρές και μεσαίες επιχειρήσεις που ειδικεύονται στα πολυμέσα και στο Διαδίκτυο καθώς και πολλοί οίκοι μόδας και καταστήματα αξεσουάρ.
Στο 2ο διαμέρισμα βρίσκεται το Grand Rex, ο μεγαλύτερος κινηματογράφος στο Παρίσι. Εδώ υπάρχουν μερικές από τις πιο επιβλητικές εμπορικές στοές του Παρισιού του 19ου αιώνα καθώς και τα επιβλητικά κτίρια όπου παλαιότερα στεγάζονταν το Χρηματιστήριο και η Εθνική Βιβλιοθήκη της Γαλλίας.
Τοποθεσία και πρόσβαση
αριστερά|μικρογραφία|180x180εσ|Τα 20 διαμερίσματα του Παρισιού μικρογραφία|340x340εσ|Χάρτης του 2ου διαμερίσματος Το 2ο διαμέρισμα είναι το μικρότερο διαμέρισμα του Παρισιού, με έκταση μόλις 0,992 τετραγωνικών χιλιομέτρων. Συνορεύει προς τα νότια με το κεντρικό 1ο διαμέρισμα, στα ανατολικά με το 3ο διαμέρισμα και στα βόρεια από το 9ο και το 10ο διαμέρισμα.
Κατά μήκος του 2ου διαμερίσματος διέρχονται οι γραμμές του μετρό 3, 4, 8 και 9. Στο διαμέρισμα υπάρχουν τέσσερις μεγάλοι σταθμοί μετρό συνδεδεμένοι μεταξύ τους: Οπερά, Ρισελιέ-Ντρουό, Στρασβούργο Σαιν-Ντενί και Ρωμύρ-Σεβαστοπόλ.
Ιστορικά στοιχεία
μικρογραφία|300x300εσ|Οι σταθμοί του [[Μετρό Παρισιού|μετρό]] Το 2ο διαμέρισμα είναι αποτέλεσμα της επέκτασης της πόλης του Παρισιού στα βόρεια κατά τον 15ο και 16ο αιώνα. Ωστόσο, τα πρώτα κτίρια είχαν ήδη χτιστεί από τον 14ο αιώνα. Κατά την εποχή του Λουδοβίκου ΙΓ' τον 16ο αιώνα, η αστική περιοχή εκτείνονταν έως τα βόρεια σύνορα του διαμερίσματος, όπου σήμερα εκτείνονται οι μεγάλες λεωφόροι.
Το 2ο διαμέρισμα, που ονομάζεται επίσης Διαμέρισμα του Χρηματιστηρίου, δημιουργήθηκε με το νόμο της 16ης Ιουνίου 1859, κατά την επέκταση του Παρισιού έως τα τείχη του Θιέρσου, οπότε και έγιναν τροποποιήσεις των υπαρχόντων διαμερισμάτων.
Από τον Απρίλιο του 2020, το 2ο διαμέρισμα θα συνδεθεί με τα 1ο, 3ο και 4ο διαμερίσματα στον 1ο τομέα, που θα ονομάζεται Παρίσι-Κέντρο, που θα αναλάβει όλες τις λειτουργίες διαμερίσματος. Μόνο ο ταχυδρομικός κώδικας θα παραμείνει σε ισχύ.
Δημογραφικά στοιχεία
εναλλ.=|μικρογραφία|300x300εσ|Η Οπερά-Κομίκ Το 2ο διαμέρισμα είχε πολύ μεγαλύτερο πληθυσμό κατά την περίοδο πριν από το 1861, αν και στο σημερινό του σχήμα σαν διαμέρισμα υπάρχει από την αναδιοργάνωση του Παρισιού του 1860. Προσφέρει 61.672 θέσεις εργασίας (1999), παρά τη μικρή έκταση των 0,992 τετραγωνικών χιλιομέτρων, και είναι το διαμέρισμα με τη μεγαλύτερη συγκέντρωση εμπορικής δραστηριότητας στην πρωτεύουσα της Γαλλίας.
Συνοικίες
μικρογραφία|250x250εσ|Οι 4 συνοικίες του 2ου διαμερίσματος Κάθε ένα από τα 20 διαμερίσματα του Παρισιού χωρίζεται σε 4 συνοικίες. Οι 4 συνοικίες του 2ου διαμερίσματος:
Σύμφωνα με την επίσημη αρίθμηση των συνοικιών του Παρισιού, έχουν τους αριθμούς από 5 έως 8.
Πράσινοι χώροι
εναλλ.=|αριστερά|μικρογραφία|250x250px|Η πλατεία Λουβουά Η πολεοδομική πολιτική που εφάρμοζε ο βαρόνος Οσμάν κατά την ανάπλαση του Παρισιού (1853 έως 1870) προέβλεπε μία πλατεία ανά συνοικία, δηλαδή τέσσερις ανά διαμέρισμα.
Το μικρό μέγεθος του 2ου διαμερίσματος και οι περιορισμένοι μετασχηματισμοί στους οποίους υποβλήθηκε, κατέστησαν αδύνατο να επιτευχθεί ο στόχος.
Σήμερα περιέχει δύο πλατείες: την πλατεία Λουβουά και την πλατεία Ζακ-Μπιντώ. Είναι η περιοχή του Παρισιού με τους λιγότερους πράσινους χώρους.
Σημεία ενδιαφέροντος
μικρογραφία|300x300εσ|Η στοά Βιβιέν
Εξωτερικοί σύνδεσμοι
Κατηγορία:Παρίσι 02
Κατάλογος Βυζαντινών Αυτοκρατόρων
Αυτός είναι ο κατάλογος των Βυζαντινών αυτοκρατόρων από την ίδρυση της Κωνσταντινούπολης το 330 μ.Χ., η οποία σηματοδοτεί τη συμβατική έναρξη της Ανατολικής Ρωμαϊκής (Βυζαντινής) Αυτοκρατορίας, μέχρι την Άλωση της Κωνσταντινούπολης το 1453 από τους Οθωμανούς.
Αθλητικό στοίχημα
Το στοίχημα στα αθλητικά γεγονότα αποτελεί τυχερό παιχνίδι, κατά το οποίο ένας παίκτης προβλέπει τα αποτελέσματα τους και τοποθετεί χρηματικό ποσό σε αυτή την πρόβλεψη, με άμεσο στόχο το κέρδος. Ο στοιχηματισμός αποτελεί ένα είδος τζόγου όπου διεξάγεται τόσο σε πρακτορεία όσο και στο internet.
Είδη Στοιχήματος
Τα παρακάτω είδη του στοιχηματισμού σε αθλητικά γεγονότα αναφέρονται με βάση το ποδόσφαιρο, την καλαθοσφαίριση (μπάσκετ) αλλά και την αντισφαίριση (τένις), αθλήματα ιδιαίτερα δημοφιλή αναφορικά με το στοίχημα.
Ρόλος του Bookmaker
Ο «bookmaker» είναι ο διεκπεραιωτής του στοιχήματος ενός παίκτη, είτε αυτός χάσει είτε κερδίσει. Υπάρχουν δύο ειδών μπουκμέϊκερς, τα πρακτορεία, και οι διαδικτυακοί, με τους τελευταίους να πλεονεκτούν σε πολλά ζητήματα σε σχέση με αυτούς των πρακτορείων μιας και πλέον οι παίκτες, από την άνεση του σπιτιού τους μπορούν να ενημερωθούν, να συμβουλευθούν και στο τέλος να στοιχηματίσουν
Μέθοδοι συναλλαγών
Ένας ακόμη σημαντικός τομέας, στον οποίο όλες οι νόμιμες ιστοσελίδες στοιχήματος δίνουν μεγάλη έμφαση, είναι οι συναλλαγές. Οι συναλλαγές (καταθέσεις και αναλήψεις) είναι απαραίτητες για κάθε παίχτη, προκειμένου να μεταφέρει χρήματα για στοιχηματισμό στον λογαριασμό του και να προχωρήσει σε ανάληψη των κερδών του. Για αυτό το λόγο, είναι απαραίτητο οι συναλλαγές να γίνονται άμεσα, με ασφάλεια και με πολλές διαφορετικές μεθόδους. Οι περισσότερες ιστοσελίδες στοιχήματος στην Ελλάδα προσφέρουν όλους τους δημοφιλείς τρόπους, όπως προπληρωμένες, χρεωστικές ή πιστωτικές κάρτες, τραπεζικά εμβάσματα και e-wallets.
Πηγές
Κατηγορία:Τυχερά παιχνίδια
Σταφυλόκοκκος
thumb|right|200px|Staphylococcus aureus, το σχήμα σταφυλιού είναι κοινό σε όλα τα είδη σταφυλόκοκκου Ο Σταφυλόκοκκος είναι γένος των βακτηρίων που είναι θετικoί κατά Γκραμ κόκκοι.
Εμφάνιση
Κάτω από το μικροσκόπιο το βακτήριο του σταφυλόκοκκου φαίνεται σε ομάδες που μοιάζουν με τσαμπί σταφυλιού που σχηματίζονται όταν οι κόκκοι διαιρούνται τυχαία και εκεί οφείλει την ονομασία του.
Ταξινόμηση
Το γένος του σταφυλόκοκκου περιλαμβάνει 45 διαφορετικά είδη βακτηρίων. Σημαντικά παθογόνα για τον άνθρωπο είναι τα:
Ιστορία
Ο σταφυλόκοκκος αναγνωρίσθηκε για πρώτη φορά το 1878 από τον Παστέρ.
Λοιμώξεις από σταφυλόκοκκο
Σταφυλόκοκκος είναι ένα Γκράμ - θετικό βακτήριο που ζει στο ανθρώπινο σώμα σαν τμήμα της φυσικής χλωρίδας του δέρματος, στη μύτη, και στην περιοχή γύρω από τα γεννητικά όργανα και στα δύο φύλα.
Τροφική δηλητηρίαση μπορεί να προκύψει από κατανάλωση της εντεροτοξίνης του σταφυλοκόκκου, η οποία είναι ανθεκτική στο μαγείρεμα.
Τέλος, μικροβιαιμία από σταφυλόκοκκο μπορεί να προκαλέσει το σύνδρομο τοξικής καταπληξίας.
Θεραπεία
Η θεραπεία του σταφυλόκοκκου γίνεται με χειρουργικό καθαρισμό αντιβιοτική αγωγή- μια σταφυλοκοκκική πενικιλίνη ή βανκομυκίνη με την προσθήκη ενός αναστολέα πρωτεϊνικής σύνθεσης για αναστολή παραγωγής σταφυλοκοκκικών τοξινών.
Βιβλιογραφία
* Κατηγορία:Μικροβιολογία Κατηγορία:Βακτηριακές νόσοι
Παγκόσμιο πρωτάθλημα Φόρμουλα 1 (2011)
250px|right|thumb|Ο νικητής του πρωταθλήματος οδηγών του 2011, Σεμπάστιαν Φέτελ, μετά τη νίκη του στη Μόντσα το 2011. Το Παγκόσμιο Πρωτάθλημα Φόρμουλα 1 του 2011 ήταν το 62o που διοργανώθηκε από τη Διεθνής Ομοσπονδία Αυτοκινήτου (Federation Internationale de l'Automobile - FIA). Το πρωτάθλημα ξεκίνησε στις 27 Μαρτίου 2011 στην πίστα της Μελβούρνης της Αυστραλίας (Albert Park). Αρχικά, ήταν προγραμματισμένο να περιλαμβάνει 20 αγώνες, ο μεγαλύτερος αριθμός αγώνων στην ιστορία της διοργανώσεως, όμως η πολιτική κατάσταση στο Μπαχρέιν ανάγκασε την Ομοσπονδία να προβεί στην αναβολή και τέλος στην ακύρωση του πρώτου αγώνα της χρονιάς που ήταν προγραμματισμένος για τις 13 Μαρτίου 2011 και έτσι οι αγώνες μειώθηκαν ξανά σε 19. Τη χρονιά αυτή νέος προμηθευτής ελαστικών, για όλες τις ομάδες, ήταν η ιταλική εταιρεία Pirelli, που αντικατέστησε την ιαπωνική Bridgestone. Στο πρωτάθλημα συμμετείχαν 12 ομάδες, όπως και την προηγούμενη χρονιά.
Τον τίτλο του πρωταθλητή κατασκευαστών κλήθηκε να υπερασπισθεί η ομάδα της Red Bull Racing, ενώ αυτόν του πρωταθλητή οδηγών, ο οδηγός της Σεμπάστιαν Φέτελ. Ο Φέτελ κατάφερε τελικά να κατακτήσει για μία ακόμη φορά το Πρωτάθλημα της Φόρμουλα 1 για το 2011, από τον 15ο αγώνα της χρονιάς (Γκραν Πρι Ιαπωνίας στη Σουζούκα) τερματίζοντας στην 3η θέση. Έγινε, έτσι, ο νεότερος οδηγός που κατάφερε να κερδίσει δύο συνεχόμενους παγκόσμιους τίτλους στη Φόρμουλα 1. Η Red Bull Racing κατάφερε, επίσης, να κατακτήσει το πρωτάθλημα κατασκευαστών, από τον 16ο αγώνα της σαιζόν, στην πίστα της Γέονγκαμ στη Νότια Κορέα.
Ομάδες και οδηγοί
Μετά τη διαφωνία μεταξύ της Ενώσεως Ομάδων Αγώνων Αυτοκινήτων (FOTA) με την παγκόσμια ομοσπονδία αυτοκινήτου (FIA) το 2009, την 1η Αυγούστου 2009 υπεγράφη ένα νέο συμφωνητικό μεταξύ των δύο πλευρών, το οποίο προέβλεπε την επιμήκυνση της συμφωνίας του 1998 μέχρι τις 31 Δεκεμβρίου του 2012. Με βάση αυτή τη συμφωνία, ένας πρώτος κατάλογος των ομάδων για τη σεζόν 2011 αναρτήθηκε από την F.I.A. στις 30 Νοεμβρίου 2010 και αναθεωρήθηκε στις 2 Δεκεμβρίου 2010.
Ομάδες
Μετά την αδυναμία της U.S.F1 να αγωνιστεί στο πρωτάθλημα του 2010, η FIA ξεκίνησε τη διαδικασία ανεύρεσης αντικαταστάτριας ομάδας για την περίοδο 2011, καθώς και για επιπλέον ομάδες. Με βάση τις αναφορές αυτές, υπήρξαν 15 αιτήσεις για τη θέση, και ανάμεσα σε αυτές και σχήματα που είχαν αποτύχει να εξασφαλίσουν άδεια συμμετοχής για το πρωτάθλημα του 2010, όπως η σερβική ομάδα Stefan Grand Prix, ενώ από τα νέα ονόματα ξεχώριζε αυτό της γαλλικής ομάδος ART Grand Prix, η οποία υπήρξε αρκετές φορές πρωταθλήτρια τα τελευταία χρόνια σε κατηγορίες GP2, GP3 και Formula 3 και αρκετοί οδηγοί της Φόρμουλα 1 όπως ο Φελίπε Μάσα και ο Λιούις Χάμιλτον αγωνίσθηκαν σε αυτά τα πρωταθλήματα με τα χρώματά της, αλλά και η ιταλική ομάδα Durango η οποία είχε έρθει σε συμφωνία με τον πρώην παγκόσμιο πρωταθλητή της Φόρμουλα 1 Ζακ Βιλνέβ, ώστε να αγωνίζεται κάτω από το όνομά του, αλλά αντιμετώπιζε οικονομικές δυσχέρειες και δε στάθηκε δυνατή η συμμετοχή της στην F1.
Όμως, ο αριθμός των ομάδων παρέμεινε τελικά ο ίδιος με την προηγούμενη χρονιά, χωρίς να υπάρξει οποιαδήποτε αλλαγή στη σύνθεση τους, καθώς τόσο η ART Grand Prix όσο και η Cypher, όπως ονομαζόταν πλέον η ομάδα της USF1, αποφάσισαν όπως αποσύρουν τη συμμετοχή τους από το νέο πρωτάθλημα. Η FIA έκρινε πως ουδεμία από τις υπόλοιπες υποψηφιότητες δεν πληρούσαν τις ελάχιστες οικονομικές και μηχανικές απαιτήσεις.
Οδηγοί
Οι αλλαγές στους οδηγούς ήταν λιγότερες σε σχέση με την προηγούμενη αγωνιστική περίοδο. Οι ισχυρές ομάδες του πρωταθλήματος (Red Bull Racing, McLaren Mercedes, Scuderia Ferrari και Mercedes GP) διατήρησαν το ίδιο δίδυμο οδηγών με το 2010. Χωρίς αλλαγές στους οδηγούς της προχώρησαν και οι ομάδες της Toro Rosso (θυγατρικής της Red Bull Racing) και της Lotus Racing.
200px|μικρογραφία|δεξιά|Ο Νικ Χάιντφιλντ υπέγραψε στη Λότους Ρενώ Κάτι παρόμοιο θα είχε συμβεί και με την ομάδα της Lotus Renault GP, όπως μετονομάστηκε η ομάδα της Renault μετά τη χορηγία της Lotus Cars. Λίγο πριν από την έναρξη του πρωταθλήματος, όμως, ο Πολωνός οδηγός της Ρόμπερτ Κούμπιτσα, κατά τη διάρκεια του Ιταλικού αγώνα Ronde di Andora στον οποίο συμμετείχε (6 Φεβρουαρίου 2011), έχασε τον έλεγχο του Super 2000 Škoda Fabia που οδηγούσε και συγκρούστηκε με μία προστατευτική μπάρα, στην περιοχή του χωριού Τέστικο της Λιγουρίας. Ο Κούμπιτσα παγιδεύθηκε στο αυτοκίνητό του για περισσότερη από μια ώρα πριν οι διασώστες μπορέσουν να απεγκλωβίσουν και να τον μεταφέρουν σε νοσοκομείο της Σαβόνας, όπου διαπιστώθηκε πως είχε υποστεί μερικό ακρωτηριασμό του αντιβραχίου, κατάγματα στον δεξιό αγκώνα, τον ώμο και το πόδι και μεγάλη απώλεια αίματος. Αν και η επέμβαση υπήρξε επιτυχής, η κατάσταση του χεριού του δεν επέτρεπε στον Πολωνό οδηγό να συμμετέχει στο πρωτάθλημα. Στη θέση του η Lotus Renault απέκτησε τον Νικ Χάιντφιλντ, ο οποίος την προηγούμενη χρονιά βρισκόταν σε θέση δοκιμαστή στην ομάδα της Mercedes GP, ενώ είχε αγωνιστεί και με την ομάδα της Sauber για κάποιους αγώνες.
Οι υπόλοιπες αλλαγές οδηγών στις ομάδες είχαν ως εξής:
Αλλαγές οδηγών στη διάρκεια του Πρωταθλήματος
Ο Μεξικανός οδηγός της Sauber Σέρχιο Πέρες έχασε τα Γκραν Πρι Μονακό και Καναδά. Στο 1ο συμμετείχε κανονικά στις 3 περιόδους των ελεύθερων δοκιμαστικών και στην 1η περίοδο των επίσημων δοκιμαστικών κατάταξης, όμως λίγο πριν το τέλος της στη στροφή πριν το τούνελ έχασε τον έλεγχο του μονοθεσίου του και κατέληξε στην μπαριέρα. Μόλις τον απεγκλώβισαν απ' αυτό, διαπιστώθηκε πως ζαλιζόταν κι έπρεπε επειγόντως να πάει για εξετάσεις. Οι υπεύθυνοι της Sauber σε κείνο τον αγώνα δεν έβαλαν κανέναν άλλον στη θέση του επειδή για να μπορέσει να συμμετάσχει κάποιος στον αγώνα πρέπει οπωσδήποτε να' χει συμμετάσχει στην 3η περίοδο των ελεύθερων δοκιμαστικών η οποίοα γίνεται νωρίς το πρωί του Σαββάτου. Σο Γκραν Πρι του Καναδά τώρα, πάλι ο Περες έλαβε κανονικά μέρος στην 1η απ' τις 2 περιόδους των ελεύθερων δοκιμαστικών την Παρασκευή, όμως δεν μπόρεσε να συμπληρώσει πολλούς γύρους επειδή γύρω στο μέσο της περιόδου άρχισε να νιώθει ενοχλήσεις. Πάρκαρε λοιπόν το μονοθέσιό του στην άκρη της πίστας και μόλις βγήκε απ' αυτό, επέστρεψε στα πιτς της ομάδας του. Μόλις τον είδαν ο Πετερ Ζάουμπερ κι οι μηχανικοί, κατάλαβαν αμέσως τι είχε συμβεί. Όμως δεν μπορούσαν στη θέση του Πέρες για το υπόλοιπο του τριημέρου να βάλουν το συμπατριώτη του Εστέμπαν Γκουτιέρες και ο λόγος ήταν πως ο Γκουτιέρες την πίστα στο Μόντρεαλ δεν τη γνώριζε καθόλου επειδή στο παρελθόν δεν είχε τύχει να τρέξει ούτε μια φορά εκεί. Λοιπόν το συζήτησαν μεταξύ τους κι αποφάσισαν να δανειστούν από τη Μακλάρεν τον Ισπανό Πέδρο ντε λα Ρόσα ο οποίος στο προηγούμενο Πρωτάθλημα έτρεξε σε 14 Γκραν Πρι με τη Sauber. Λοιπόν η διευθύνουσα σύμβουλος της ομάδας Μονίσα Κάλτενμπορν κι ο Ζάουμπερ πήγαν στο γκαράζ της Μακλάρεν όπου βρήκαν τον επικεφαλής της ομάδας Μάρτιν Γουίτμαρς κι αφού συζήτησαν μαζί του για περίπου μια ώρα, συμφώνησαν να πάει ο ντε λα Ρόσα δανεικός στη Sauber για το συγκεκριμένο αγώνα. Στις 20 Ιουνίου η HRT ανακοίνωσε πως τη θέση του Ναράιν Καρθικέγιαν θα λάμβανε ο Αυστραλός Ντάνιελ Ρικιάρντο, για το υπόλοιπο της περιόδου. Ο Καρθικέγιαν επέστρεψε στην ομάδα της HRT για να αγωνιστεί στη θέση του Ντάνιελ Ρικιάρντο, στο πρώτο γκραν πρι που διοργανώθηκε στην πατρίδα του. Στον ίδιο αγώνα ο Ρικιάρντο αντικατέστησε τον δεύτερο οδηγό της ομάδας, Βιταντόνιο Λιούτζι, ο οποίος επέστρεψε στο επόμενο γκραν πρι στο Αμπού Ντάμπι, με τον Ρικιάρντο να συνεχίζει κανονικά στη θέση του Καρθικέγιαν. Ο Καρούν Τσάντχοκ αντικατέστησε τον Γιάρνο Τρούλι στο Γκραν Πρι Γερμανίας για την ομάδα της Team Lotus. Στις 23 Αυγούστου ανακοινώθηκε πως ο Μπρούνο Σένα θα αγωνιζόταν στη θέση του Νικ Χάιντφιλντ στην ομάδα της Lotus Renault για το επόμενο της περιόδου.
Πίνακας ομάδων και οδηγών που συμμετείχαν στο πρωτάθλημα
(1) Εντός της σαιζόν τερματίστηκε η συνεργασία της Φερράρι με τη Marlboro.
Πρόγραμμα
Οι αγώνες ήταν προγραμματισμένο να αυξηθούν από 19, το 2010, σε 20. Νέος αγώνας σε σχέση με το 2010 είναι αυτός του Γκραν Πρι Ινδίας. Το πρόγραμμα ανακοινώθηκε στις 8 Σεπτεμβρίου 2010 και επιβεβαιώθηκε στις 3 Νοεμβρίου 2010. Ο πρώτος αγώνας θα πραγματοποιούνταν στο Μπαχρέιν στις 13 Μαρτίου. Στις 21 Φεβρουαρίου, όμως, η FIA ανακοίνωσε πως ο αγώνας στο Μπαχρέιν αναβάλλεται λόγω των αντικυβερνητικών διαδηλώσεων στη χώρα. Έτσι το πρωτάθλημα ξεκίνησε στις 27 Μαρτίου από τη Μελβούρνη.
250px|μικρογραφία|δεξιά|Η νέα πίστα στην Ινδία
Σύνοψη πρωταθλήματος
Σε αντίθεση με το απρόβλεπτο πρωτάθλημα του 2010, στο οποίο 4 οδηγοί διεκδικούσαν τον τίτλο μέχρι τον τελευταίο αγώνα της χρονιάς, το πρωτάθλημα του 2011 χαρακτηρίστηκε από την απόλυτη κυριαρχία του Σεμπάστιαν Φέτελ και της ομάδας του, της Red Bull Racing. Από την άλλη, η αλλαγή των κανονισμών με τη χρήση του DRS προσέφεραν ένα μεγάλο αριθμό προσπερασμάτων και θεαματικών φάσεων.
Ο Φέτελ κατάφερε να κερδίσει τους 11 από τους 19 αγώνες της χρονιάς και να στεφθεί για δεύτερη συνεχόμενη χρονιά παγκόσμιος πρωταθλητής, ήδη από τον 15ο αγώνα της χρονιάς. Έγινε έτσι ο νεότερος πρωταθλητής στην ιστορία της Φόρμουλα 1 που κατακτούσε δεύτερο συνεχόμενο τίτλο. Ταυτόχρονα, έσπαζε έναν αριθμό ρεκόρ, όπως το ρεκόρ των περισσότερων Pole potition σε μια περίοδο που κατείχε ο Νάιτζελ Μάνσελ από το 1992 (ενώ ισοφάρισε και το ρεκόρ περισσότερων νικών σε μια περίοδο ξεκινώντας από την πρώτη θέση της εκκίνηση που κατείχε ξανά ο Μάνσελ), το ρεκόρ του Άιρτον Σέννα από το 1989 για τις περισσότερες εκκινήσεις από την πρώτη σειρά (θέσεις 1 και 2 της εκκίνησης) και άλλα. Είναι χαρακτηριστικό πως στους 18 από τους 19 αγώνες του πρωταθλήματος η πρώτη θέση της εκκίνησης κατακτήθηκε από οδηγό της Red Bull Racing, με μόνη εξαίρεση τον αγώνα της Νότιας Κορέας που την pole position πήρε ο Λιούις Χάμιλτον της McLaren, ενώ κέρδισαν τους 12 από τους 19 αγώνες στο πρωτάθλημα, κατακτώντας τον τίτλο των κατασκευαστών από τον 16ο αγώνα της χρονιάς.
Η πορεία του πρωταθλήματος
Ο Φέτελ κατέκτησε τον εναρκτήριο αγώνα της χρονιάς στην Αυστραλία, στον οποίο είχε κατακτήσει και την πρώτη θέση στα δοκιμαστικά. Τη δεύτερη θέση κατέλαβε ο Λιούις Χάμιλτον, ενώ για πρώτη φορά στην καριέρα του ο Βιτάλι Πετρόφ κατάφερε να βρεθεί στο βάθρο, καταλαμβάνοντας την τρίτη θέση. Αντίθετα, οι δύο οδηγοί της HRT απέτυχαν να καλύψουν το 107% του χρόνου του Φέτελ στις κατατακτήριες δοκιμές και αποκλείστηκαν από τον αγώνα, ενώ οι δύο οδηγοί της Sauber τιμωρήθηκαν ύστερα από την ανακάλυψη ενός τεχνικού σφάλματος σε έλεγχο μετά το τέλος του αγώνα. Ο Φέτελ συνέχισε με νίκη και στη Μαλαισία, έχοντας κερδίσει ξανά την pole position για ένα δέκατο του δευτερολέπτου από τον Χάμιλτον. Δεύτερος στον αγώνα ήταν ο Τζένσον Μπάτον ενώ στην τρίτη θέση τερμάτισε ο Νικ Χάιντφιλντ, σε έναν αγώνα όπου μετά το τέλος του οι Χάμιλτον και Αλόνσο τιμωρήθηκαν με 20 δευτερόλεπτα για μια κόντρα μεταξύ τους.
Στην Κίνα ο Φέτελ για άλλη μια φορά εκίνησε από την πρώτη θέση της κατάταξης, αλλά ο Μπάτον κατάφερε να τον προσπεράσει στην εκκίνηση. Ένα λάθος του Βρετανού επέτρεψε στον Φέτελ να τον περάσει, καθώς όμως τα ελαστικά του είχαν φθαρεί, τέσσερις γύρους πριν το τέλος ο Χάμιλτον κατάφερε να περάσει στην πρώτη θέση, κατακτώντας την πρώτη του νίκη στο πρωτάθλημα. Στην τρίτη θέση ανέβηκε ο Γουέμπερ, ο οποίος είχε ξεκινήσει τον αγώνα από την 10η θέση, ύστερα από μια κακή επιλογή της ομάδας του κατά τα δοκιμαστικά του Σαββάτου.
220px|right|thumb|Οι Χάμιλτον και Γουέμπερ σε στιγμιότυπο από το Καναδικό Γκραν Πρι. Ο αγώνας διεκόπη για περίπου 2 ώρες, λόγω δυνατής βροχόπτωσης. (Μόντρεαλ, 12 Ιουνίου 2011)
Στο Μόντρεαλ του Καναδά, για άλλη μια φορά ο Φέτελ εκκινούσε από την πρώτη θέση. Στους πρώτους γύρους του αγώνα οι δύο McLaren συγκρούστηκαν μεταξύ τους, με τον Χάμιλτον να εγκαταλείπει και τον Μπάτον να τιμωρείται με ποινή διέλευσης από τα pits, για υπερβολική ταχύτητα πίσω από το αυτοκίνητο ασφαλείας, που τον έριξε στην 18η θέση. Στον 25ο γύρο, ο αγώνας διεκόπη για περίπου 2 ώρες, εξαιτίας μιας ισχυρής νεροποντής. Τέσσερις γύρους πριν το τέλος, όταν πια ο αγώνας είχε εκκινήσει εκ νέου, ο Μπάτον είχε καταφέρει να προσπεράσει τους Γουέμπερ και Σουμάχερ και κυνηγούσε τον Φέτελ για την πρώτη θέση. Τελικά ένα λάθος του Φέτελ έδωσε στον Μπάτον τη νίκη, ενώ ο Γουέμπερ τερμάτισε τρίτος. Στον αγώνα αυτό, ο Σουμάχερ πραγματοποίησε την καλύτερή του εμφάνιση μετά την επιστροφή του στην ενεργό δράση, τερματίζοντας στην 4η θέση.
Στη Βαλένθια η Pirelli εμφάνισε για πρώτη φορά νέα ελαστικά μέσης γόμας. Ο Φέτελ επέστρεψε στις νίκες, εκκινώντας από την πρώτη θέση και σημειώνοντας τον ταχύτερο γύρο του αγώνα. Καθώς στον αγώνα δεν σημειώθηκε καμία αποχώρηση αυτοκινήτου, ο Καρθικέγιαν έγινε ο πρώτος οδηγός στην ιστορία του αθλήματος που τερμάτιζε στην 24η θέση. Στο βάθρο, οι Γουέμπερ και Χάμιλτον ακολούθησαν τον Φέτελ στις δύο επόμενες θέσεις ενώ η ομάδα της Ferrari έδειξε πως δυσκολευόταν με τα νέα ελαστικά σε σχέση με τη Red Bull. Πάντως ο Αλόνσο κατάφερε να κατακτήσει την πρώτη του νίκη στο Βρετανικό Γκραν Πρι, εκμεταλλευόμενος ένα λάθος των μηχανικών της Red Bull κατά τη διάρκεια ανεφοδιασμού. Ο Φέτελ τερμάτισε στην δεύτερη θέση ενώ ο Μαρκ Γουέμπερ, ο οποίος είχε ξεκινήσει από την πρώτη θέση, χωρίς όμως να μπορέσει να την υπερασπιστεί επιτυχώς, τερμάτισε τρίτος. Το Βρετανικό Γκραν Πρι ήταν ένα από μια σειρά αγώνων όπου οι Χάμιλτον και Μάσα θα έφταναν κοντά στη σύγκρουση, κυρίως με ευθύνη του πρώτου ο οποίος πολλές φορές στη διάρκεια του πρωταθλήματος δέχθηκε ποινές για την οδηγική του συμπεριφορά σε αυτές τις περιπτώσεις.
200px|right|thumb|Ο δεύτερος του πρωταθλήματος, Τζένσον Μπάτον, ήταν ο νικητής στο Ουγγρικό Γκραν Πρι, στον 200ο αγώνα της καριέρας του. Στις άλλες 2 θέσεις του βάθρου βρέθηκαν οι Φέτελ και Αλόνσο. (Ουγγαρία, 2/8/2011)
Στο Γερμανικό Γκραν Πρι ο Γουέμπερ κατάφερε για δεύτερη συνεχόμενη φορά να βρεθεί στην πρώτη θέση της εκκίνησης. Τελικός νικητής του αγώνα, όμως, ήταν ο Λιούις Χάμιλτον, ο οποίος εκκινούσε από τη δεύτερη θέση. Αν και στο αγώνα η πρώτη θέση άλλαξε αρκετές φορές κάτοχο μεταξύ των Χάμιλτον, Αλόνσο και Γουέμπερ, ο Βρετανός εκμεταλεύτηκε έναν αργό γύρο του οδηγού της Φερράρι και ένα λάθος στη στρατηγική της Red Bull. Ο Αλόνσο κατέλαβε τελικά την 2η θέση ενώ ο Γουέμπερ την 3η, με τον Φέτελ να μένει 4ος.
Από τον 11ο μέχρι τον τελευταίο αγώνα, και με μόνη εξαίρεση τον αγώνα της Νότιας Κορέας, ο Σεμπάστιαν Φέτελ κατάφερε να βρεθεί στην πρώτη θέση της εκκίνησης. Στον Ουγγρικό Γκραν Πρι, πάντως, νικητής ήταν για άλλη μια φορά οδηγός της McLaren. Αυτή τη φορά ο Τζένσον Μπάτον, στον 200ο του αγώνα, τερμάτισε στην πρώτη θέση μπροστά από τους Φέτελ και Αλόνσο. Ο Φέτελ κατάφερε να επιστρέψει στις νίκες στο Βελγικό Γκραν Πρι, στο οποίο συμπληρώθηκαν 25 χρόνια συμμετοχής του Μίχαελ Σουμάχερ στη Φόρμουλα 1. Στη δεύτερη θέση τερμάτισε ο Μαρκ Γουέμπερ, με τους δύο οδηγούς της Red Bull να πετυχαίνουν το 1-2 για πρώτη φορά μετά την Κωνσταντινούπολη, ενώ τρίτος ήταν ο Τζένσον Μπάτον, αν και είχε ξεκινήσει μόλις από την 13η θέση της εκκίνησης. Αντίθετα ο Χάμιλτον εγκατέλειψε νωρίς τον αγώνα ύστερα από σύγκρουση με τον Κομπαγιάσι (ύστερα από δικό του λάθος), ενώ ο Αλόνσο, που είχε βρεθεί σε κάποιο σημείο να προηγείται τερμάτισε 4ος.
Στην Ιταλία τελικός νικητής ήταν ξανά ο Σεμπάστιαν Φέτελ. Στην εκκίνηση ο Αλόνσο κατάφερε να βρεθεί στην πρώτη θέση (από την τέταρτη στην οποία εκκινούσε), αλλά ο Φέτελ κατάφερε να τον προσπεράσει εκμεταλλευόμενος την είσοδο του αυτοκινήτου ασφαλείας ύστερα από ένα ατύχημα των Λιούτζι και Κοβαλάινεν. Ο Γουέμπερ συγκρούστηκε με τον Μάσα κι εγκατέλειψε στην Παραμπόλικα ενώ προσπαθούσε να επιστρέψει στα pits, ενώ ο Μπάτον κατάφερε να περάσει εύκολα πρώτα τους Χάμιλτον και Σουμάχερ και στη συνέχεια τον Αλόνσο που τελικά κατέλαβε την τρίτη θέση. Στη Σιγκαπούρη, ο Φέτελ κατάφερε να πάρει άλλη μια άνετη νίκη, παραμένοντας σε όλη τη διάρκεια στην πρώτη θέση χωρίς να μπορεί να απειληθεί από κανένα. Στη δεύτερη θέση τερμάτισε ξανά ο Μπάτον ενώ τρίτος ήταν ο Μαρκ Γουέμπερ. Πια ο μόνος που μπορούσε σε θεωρητικό επίπεδο να απειλήσει τον Φέτελ στο πρωτάθλημα ήταν ο Τζένσον Μπάτον.
Ο τίτλος του πρωταθλητή για τους οδηγούς το 2011 κατακτήθηκε τελικά στο Γκραν Πρι της Ιαπωνίας. Αν και ο Φέτελ τερμάτισε στην τρίτη θέση του αγώνα, οι 324 βαθμοί του έναντι 240 του Μπάτον ήταν ικανοί να του εξασφαλίσουν τον δεύτερο συνεχόμενο τίτλο της καριέρας του, κάνοντάς τον τον νεότερο οδηγό στην ιστορία του πρωταθλήματος που κατάφερε να πετύχει κάτι παρόμοιο. Στην πρώτη θέση του αγώνα τερμάτισε ο Τζένσον Μπάτον ενώ δεύτερος ήταν ο Φερνάντο Αλόνσο. Πια το ενδιαφέρον στρεφόταν στη δεύτερη θέση του πρωταθλήματος καθώς η Red Bull απείχε ελάχιστα από την κατάκτηση του πρωταθλήματος κατασκευαστών.
Ο Λιούις Χάμιλτον έσπασε το μονοπώλιο των Red Bull στις pole position στο 16ο αγώνα της χρονιάς, στη Νότιο Κορέα. Όμως στον αγώνα ο Φέτελ κατάφερε νωρίς να περάσει στην πρώτη θέση και να παραμείνει εκεί μέχρι το τέλος. Ο Χάμιλτον, βοηθούμενος από τη λανθασμένη στρατηγική του Γουέμπερ μπόρεσε να κρατηθεί στη δεύτερη θέση, με τον Αυστραλό να τερματίζει τρίτος. Ο Μπάτον κατάφερε να τερματίσει τέταρτος μπροστά από τον Αλόνσο, παίρνοντας προβάδισμα για τη δεύτερη θέση του πρωταθλήματος οδηγών. Το αποτέλεσμα αυτό έφερε και μαθηματικά τον τίτλο του πρωταθλητή κατασκευαστών στην ομάδα της Red Bull.
Στο πρώτο Γκραν Πρι της Ινδίας, το νέο αγώνα του πρωταθλήματος, ο Σεμπάστιαν Φέτελ πραγματοποίησε για πρώτη φορά στην καριέρα του το λεγόμενο "Grand Chelem", δηλαδή την επίτευξη στον ίδιο αγώνα της pole position, της νίκης, του ταχύτερου γύρου στον αγώνα και της πρωτοπορίας σε όλη τη διάρκεια του αγώνα. Έγινε έτσι ο νεότερος οδηγός που κατάφερε κάτι παρόμοιο στην ιστορία της Φόρμουλα 1. Οι Λιούις Χάμιλτον και Μαρκ Γουέμπερ συμπλήρωσαν το βάθρο των νικητών, ενώ ο Καρθικέγιαν (17ος) γινόταν ο πρώτος Ινδός οδηγός που αγωνιζόταν σε αγώνα στη χώρα του.